b"\n_START_ARTICLE_\nLlu\xc3\xads Racionero i Grau\n_START_SECTION_\nBiografia\n_START_PARAGRAPH_\nVa estudiar la carrera d'Enginyeria i Econ\xc3\xb2miques a la Universitat de Barcelona (1965) i va obtenir la beca Fullbright per a doctorar-se en Urbanisme en la Universitat de Berkeley. Va exercir en 1966 com a professor de Microeconomia en la Facultat de Ci\xc3\xa8ncies Econ\xc3\xb2miques i d'Urbanisme a l'Escola d'Arquitectura de Barcelona i en la Facultat d'Econ\xc3\xb2miques. En 1994 va ser by-fellow al Churchill College de Cambridge._NEWLINE_Va ser n\xc3\xbamero 1 en les llistes d'Esquerra Republicana de Catalunya per la prov\xc3\xadncia de Girona a les eleccions generals de 1982._NEWLINE_En 2001 va ser nomenat director de la Biblioteca Nacional d'Espanya despr\xc3\xa9s d'haver-ho estat durant quatre anys del Col\xc2\xb7legi d'Espanya a Par\xc3\xads. Ha col\xc2\xb7laborat en diaris i revistes com El Pa\xc3\xads, La Vanguardia, Ajoblanco, o (en l'actualitat) esportius com Mundo Deportivo.  Ha escrit tant en catal\xc3\xa0 com en castell\xc3\xa0. Tamb\xc3\xa9 ha participat al programa de televisi\xc3\xb3 Carta blanca com a col\xc2\xb7laborador d'Antonio Escohotado per abordar el tema de les drogues._NEWLINE_En el seu llibre Sobrevivir a un gran amor seis veces -Memorias- apareixen, al costat de la refer\xc3\xa8ncia hist\xc3\xb2rica i el context cultural, les parelles maritals de l'autor. Els seus noms apareixen sota pseud\xc3\xb2nim que, segons conjectures, alguns d'ells s'identifiquen amb Mar\xc3\xada Jos\xc3\xa9 R.(A), Elena Ochoa (E) o Mar\xc3\xada Vidaurreta (F)._NEWLINE_\xc3\x89s l'autor del disseny del Claustre Modern de la Seu d'Urgell amb els capitells tallats per l'escultor Manuel Cusachs, estan sense acabar de llaurar; va ser un enc\xc3\xa0rrec de l'Institut Catal\xc3\xa0 del S\xc3\xb2l i es troba al Parc de la Valira._NEWLINE_Poc despr\xc3\xa9s de ser nomenat director de la Biblioteca Nacional va ser acusat de reproduir desenes de p\xc3\xa0gines d'un llibre de 1921 per escriure Atenas de Pericles (1993). Racionero es va defensar afirmant que no es tractava d'un plagi sin\xc3\xb3 d'un cas d'\xc2\xabintertextualitat\xc2\xbb."